8 de marzo: Día Internacional da Muller (sen ganas) | Xabier Vila-Coia\n8 de marzo: Día Internacional da Muller (sen ganas)\nEnviado por adm el Vie, 08/03/2019 - 10:41\nOs tempos que corren... de tanto que corren, atropélannos. Cada vez realízanse enquisas do máis insospeitadas. Hai varias semanas publicouse unha na que se afirmaba que un terzo das mulleres novas catalás accedían a ter sexo sen desexalo. Ante o cal, medios de comunicación e xornalistas puxeron o grito no ceo mentres os responsábeis da «investigación» apresuráronse a esixir unha materia que inculque a sexualidade tal e como eles concíbena. Como é habitual, aos homes non se lles fixo ningunha pregunta de ningunha clase, motivo polo que non sabemos o que pensan a este respecto nin a outros respectos.\nDe inicio, o que sería oportuno saber é que pretenden os que deseñan este tipo de estudos. Seica que se considere delito e castíguese co cárcere a quen practicara sexo cunha partenaire que declare que o fixo sen ganas?:\n—Señor comisario, onte á noite deitei co meu marido (noivo, amigo, curmán…) e a verdade, non me apetecía o máis mínimo.\n—Non se preocupe, señorita: ¡Nome e dirección!... ¡Por Deus, non me interprete mal!; agora mesmo pasámonos a buscalo e poñerémolo a disposición da autoridade xudicial para que lle faga expiar a súa culpa.\n¡Hai que ver canto lembran estas conversacións aos diálogos de confesionario!\nO indiscutíbel é que este método, ademais de mal intencionado —pois tenta facer crer a quen xamais o sentiu nin o pensou que se cometeu un abuso—, é erróneo xa que as relacións (non só as sexuais) no seo das parellas —heterosexuais, homosexuais, transexuais, virtuais ou de calquera natureza; persistentes, habituais, esporádicas ou fortuítas— son tan complexas que non se poden nin se deben parcelar porque a realidade é un continuum que no momento que o fragmentamos imposibilítanos coñecela e interpretala de forma correcta.\nSendo cineasta, non científico social, o gran director danés Carl T. Dreyer (1889-1968) nunha entrevista reproducida no documental The story of film sobre a súa extraordinaria película Ordet (A palabra), cuxa visualización aconsello ao lector —a poder ser nunha pantalla grande e ás escuras—, o verbaliza da seguinte maneira: «A realidade primeiro hai que comprendela para simplificala», non simplificala para comprendela (a frase sen aspas é engadido meu).\nPor outra banda, aínda que non nolo pareza, as relacións de amor e amizade (repito: de amor e amizade) son necesariamente de intercambio recíproco (senón extinguiríanse), e o que nelas intercámbiase tan só incumbe aos participantes, nunca aos grupos ou asociacións políticas, científicas ou educativas, nin ao conxunto da sociedade, nin ao Estado; inda no caso de que este proclámese Estado de Dereito.\nO persoal non debe transformarse, baixo ningún concepto, en político, pois iso implica someter ao individuo a un poder alleo a el nun ámbito tan íntimo como son as relacións cos demais, sen que por iso haxa que presupoñer que se estean violentando vontades ou quebrantando leis. É un totalitarismo que non debemos permitir: que se escudriñen até os máis persoais actos dos cidadáns na procura de actitudes e condutas que os nosos modernos prexuízos fannos considerar inadmisibles e, en consecuencia, teñen que ser reprimidas, criminalizadas e penalizadas dun xeito ou outro.\nUtilizando un argumento ad hominem poderiamos dedicarnos a interrogar ás mulleres (novas, maduras e vellas) con que frecuencia non practican sexo desexándoo, e cal é a razón pola que non o fan. Ou, na mesma liña, inquirilas acerca de cantas veces á semana acoden a traballar sen sentir o menor desexo, soportando durante oito ou máis horas un quefacer insoportábel\nO que cabería preguntarnos, sobre todo os que tanto preguntan, é que obtemos a cambio de dar o que nos piden. E se vivísemos en réximes políticos nos que de verdade a liberdade fose un dereito fundamental, atreveriámosnos a dicir ben claro e con forza: ¡Señoras e señores inquisidores, deixen á xente en paz e non se metan onde non os chaman!


Celebrar a Alfonso Blanco Torrado\nCelebrar a Alfonso Blanco Torrado - 11/01/2013\nEste sábado día 12, Guitiriz acollerá a un basto e amplo grupo de amigos e simpatizantes do cidadán e crego, Alfonso Blanco Torrado, que recibirá unha merecida homenaxe por tantas referencias e prioridades que el lle da a Galiza desde ese espazo de adopción que é a chaira de Guitiriz. Desde onde exerce de tantas cousas e en tantas verdades emotivas e redentoras. Leva longos anos de vivencias e persistencias en Guitiriz implicándose en tantos proxectos alcanzados e reparadores dos alicerces da nosa patria común.\nA pegada certa de Alfonso, por reconstruír nación, entraña moitas particularidades no compromiso de non ser pasivo nin silencioso. Falo dun home teimoso, afiliado a esa teima enriquecedora dunha xenerosidade que marca presenzas para camiñar en común e superar encrucilladas hostís. Falo do home cívico que ten posto a ollada en todas as incertezas e sufrimentos dos que padecen o xugo das inxustizas sociais. Falo do profesor que vive do seu traballo como docente e, tamén, do cristián cuxa referencia redentora é a de imitar a Xesús de Nazaret.\nBlanco Torrado é un deses poucos cregos que bebe do Evanxeo e intenta practicar seus dons, por enriba de outros preceptos. Tamén é, aínda, un resistente continuador das marcas aperturistas do Concilio Vaticano II. Aquí está o crego-cívico que non aceptou nin privilexios, nin reverencias, nin ortodoxias fora do marco evanxélico. El é un modelo de espírito aberto na verdade que nos fará libres. Integramente libres na cultura e na lingua que practica o noso pobo. Alfonso é un ser obstinado na preservación dos nosos valores, mesmo nos que frutificaron ese ser comunal que mantén viva a nosa identidade.\nNese xermolar de cousas que se matizan no seu esforzo e na súa xenerosidade, o Festival de Pardiñas, a revista Xermolos, o museo e a biblioteca do mesmo nome xeran confianza. Alfonso infundiu ese sentido de comunidade que implicou fraterno convivio entre seus parroquianos que cada vez amplían a patria do sentido común e do espírito.\nAlén do entusiasmo de Alfonso Blanco Torrado está a practica de como se fan as cousas, dunha maneira sinxela e dentro das precariedades que nos rodean. Un estilo propio e de humilde xenerosidade que crea adeptos e referencias. Alén da homenaxe está o convivio de celebrar á persoa e a súa traxectoria humana, como mestre de tantos valores e esforzos, en súa nobreza.


OS NÓS DE DALILA GONÇALVES - Tempos Dixital\nHomeCulturaOS NÓS DE DALILA GONÇALVES\nFotografía: Roi Alonso. Cortesía Nordés.\nGalería Nordés, Santiago de Compostela\nAté o 30 de outubro de 2020\nComa se a primeira persoa do plural nos atase realmente, entrelazando os nosos corpos nun nó gordiano que agora descubrimos, con estupor, que era o mesmo cortalo que desatalo. Coma se puidésemos introducirnos nun animal ―poñamos por caso, un peixe― e calzarnos a súa pel baleirada e escamada, petrificada nunha estrutura cerámica desmontable. Coma se as nosas vidas collesen nas perforacións dun bloque de resina no que se debuxa un skyline liliputiense, con rañaceos atravesando o ar solidificado e translúcido. Coma se un mosaico xeroglífico de láminas de porcelana significase algo, e os mapas en baixorrelevo de circuítos de enxeñería con nodos (de novo nós, en portugués) e símbolos de tensións eléctricas, conexións e resistencias falasen tamén do social. Coma se os nosos dedos puidesen ocupar o lugar deixado polos nós extraídos con sutileza de pequenos listóns de madeira, revivindo as ramificacións frustradas dunha antiga árbore. Coma se a viaxe astronómica dun caracol sobre a bola do mundo puidese ser conxelada no instante en que o verde da auga estancada acada a súa máxima expresión. Coma se a resina tinguida dunha árbore queimada fose a costra dunha ferida: sangue reseca protectora.\nDalila Gonçalves (Castelo de Paiva, Portugal, 1982) xoga coa polisemia das palabras, coa interacción dos procesos naturais e artificiais, coa polirritmia dos tempos. Con esa materialidade elástica que fai que o tempo histórico perda ás veces o compás do tempo cronolóxico. As súas instalacións e esculturas visualizan o paso dos segundos e os séculos, das mans e a memoria. Disecciona, clasifica, cataloga a natureza do que se move e o que semella que non ―pero si―, traspasando as fronteiras do humano, o animal, o mineral, o botánico. O ano pasado dispuxo no chan da Rodríguez Gallery, en Polonia, milleiros de tiriñas de papel das que estabelecen as quendas para seren atendidos nun comercio ―en concreto, a singular Loja Rocha Leitão en Porto: Ferragens, ferramentas, parafusos e utilidades―. A estrutura metálica cos papeis engarzados resultaba unha forma escamada e serpeante que ameazaba os pés dos visitantes ao tempo que obrigaba a extremar o coidado dos pasos. O Tempo dos Outros às vezes é o Meu era o título da peza. Na primeira mostra da artista portuguesa na compostelá Galería Nordés, fóra de exposición, pódese ver un deses papeis de impasse reconstruído en porcelana fina, sobresaíndo da parede para forzar a sombra; coma se fose o estilete dun reloxo de sol.\nEn portugués o verbo amanhar, o termo que dá título ao conxunto das obras presentadas en Nordés, ten o significado de arranxar ou o de chegar a un acordo ilícito (como cando se amaña un partido de fútbol ou un contrato), igual ca en galego. Pero emprégase tamén co sentido de preparar, dispor, deixar listo. Amanhar o peixe para o seu cociñado, para un novo estadio nese procesamento constante que caracteriza o vivo, o vivido e, en consecuencia, a arte.


Ollos e lateralidade\nInicio / CIENCIA na RÚA / Ollos e lateralidade\nOllos e lateralidade 0\nA visión en tres dimensións débese a que algúns animais temos VISIÓN BINOCULAR. Acontece cando dous ollos, situados a pequena distancia o un do outro miran ao mesmo obxecto dende ángulos lixeiramente distintos, obtendo como resultado dous imaxes moi parecidas, pero non iguais.\nEstas dúas imaxes, planas, imprímense na retina. O cerebro combínaas e compón unha imaxe tridimensional. A este fenómeno chámaselle ESTEREOPSIS.\nA visión en tres dimensións é moi eficaz para a percepción de distancias, e por iso, propia de animais cazadores, que necesitan precisión visual durante a carreira. A especie humana, que xa no depende da caza para sobrevivir, non necesita a visión binocular, pero, obviamente, mantemos rasgos propios dos nosos ancestros.\nHai especies que sacrifican a posibilidade da visión en tres dimensións. Os herbívoros, por exemplo, teñen os ollos situados aos lados da cara. Isto impide ver as formas en relevo, si, pero facilita a visión periférica, que para eles é moito máis útil, porque facilita moito a detección dun depredador.\nSeguindo o criterio de que os bichos con ollos frontais cazan, poderíamos considerar que moitos personaxes de comic ou da ciencia ficción que nos parecen amigables, teñen características de depredadores. Poderiamos pensar en ET, os gremlins, os furbys… Morden.


O Padre Mato e a Cultura do País | Galicia Digital\nO Padre Mato e a Cultura do País\nCoñecín a Xesús Mato ao inicio da actividade de Radio Popular de Lugo como un colaborador máis daquela emisora montada con todas as da lei. Daquela eramos uns rapaces que aínda estabamos en plena formación e aprendendo, pero que, con esa ilusión e unha boa dose de inconsciencia que se ten cando se é mozo, desafiabamos calquera reto.\nCada quen era de seu pai e da súa nai, pero todos tiñamos algo en común, a nosa querencia pola cultura, á que dedicamos unha boa parta das nosas vidas, e en especial polo noso mundo rural, pois aquí, mal que lles pese a algúns, case todos somos da aldea en primeira o segunda xeración.\nAquel home miúdo, e como tal hiperactivo, que falaba en galego, resultaba ser un crego, pero non un máis, senón un crego atípico.\nSempre me chamou a atención o feito de que sendo o noso clero maioritariamente de orixe rural e desempeñando o seu labor pastoral nese medio, que habitualmente falasen co fregués en galego e a continuación misasen en castelán, con acento de Valladolid nas homilías, pero eso si, dicindo "los descípolos del Señor".\nOutra das cousas rechamantes para min era que todos lle chamaban "o padre Mato", cando o habitual na miña época era que a un crego se lle aplicase o don. Pero ninguén lle chamaba "don Xesús". Era unha forma, penso eu, de facerse familiar e romper esa barreira de respecto que sempre se lle tivo ás sotanas e a todos aqueles aos que se lles engadía o don. Pois niso o padre Mato tamén era unha rara avis porque falaba en galego e misaba en galego.\nPero aí no se acababan as súas peculiaridades, porque lle gustaba a música, e por iso fundou coros e creou grupos musicais para cantar na súa lingua materna. E aquí temos a súa faceta de home preocupado pola cultura do país, de promocionala e dala a coñecer con rapaces que medio século despois aínda seguen a cantar, sen esquecer o labor de recuperación do cancioneiro popular sonoro hoxe depositado no Museo do Pobo Galego.\nPasaron algúns anos e cando eu era delegado da Consellería de Cultura en Lugo, nos inicios da democracia e da autonomía, cando o que tiñamos era máis ilusión que cartos, o padre Mato levoume ás terras de Pedrafita onde tiña as súas parroquias para que vise o estado das igrexas e os muíños de Busnullán, para ver si se podían rehabilitar. Aquí agroma o seu instinto de conservación do noso patrimonio artístico e etnográfico, do que desgraciadamente se perde por non darlle uso, como lle pasa á lingua.\nEstabamos no circundo doutro crego miúdo e hiperactivo, Elías Valiña, interesado por recuperar o Camiño de Santiago albiscando un posible negocio que o paso do tempo confirmou. O Cebreiro daquela era unha aldea máis, con vacas e emigrantes, como o era Santillana del Mar en Cantabria, onde as mulleres saían ás portas para venderche un cacho de roscón e un vaso de leite. Hoxe ambas as dúas son, para ben duns e para mal doutros, parques temáticos, onde as cortes se converteron en tendas de souvenirs, bares e fondas para turistas.\nO padre Mato dedicou a súa vida a un negocio inmaterial, dos que so dan desgustos e satisfaccións, fixo labor pastoral, cultural e social. Dedicouse a facer adeptos para a cultura. Chegáballe co primeiro para cumprir de sobra coa súa faceta profesional. Pero non se conformou con iso porque no fondo había unha vocación de servicio aos que máis o necesitaban naquel momento, orfos de moitas cousas, pero sobre todo, faltos de saber estimar e valorar o noso. E ese empeño agromou e por iso o padre Mato débese sentir satisfeito. Por tanto misión cumprida.\nPero non sería xusto aproveitar esta ocasión para mostrar o meu recoñecemento a outros cregos da súa xeración que se preocuparon por mellorar as condicións de vida dos seus fregueses promovendo obras comunitarias e desenvolvendo accións culturais a través dos teleclubs, dos que eu fun asesor cultural polos anos setenta do século pasado con Luís Cordeiro Rodríguez. Un anaco desa medalla Castelao que lle concederon ao Padre Mato en recoñecemento dese traballo, estou seguro que tamén lle lo cede con agrado. Parabéns para todos porque algo quedou da súa sementeira.


A empresa Viaqua entregoulle ao Concello de Betanzos unha partida de xoguetes para os nenos e as nenas de familias necesitadas - Novas Betanzos\nInicio Sociedade A empresa Viaqua entregoulle ao Concello de Betanzos unha partida de xoguetes...\nA empresa Viaqua entregoulle ao Concello de Betanzos unha partida de xoguetes para os nenos e as nenas de familias necesitadas\nA alcaldesa, María Barral, a concelleira de Comercio, María de los Ángeles Veiga, a concelleira de Promoción Económica, María Jesús Regueiro e o concelleiro de Medio Ambiente, José Luis Lagares, recibiron a doazón de xoguetes do equipo técnico de Viaqua no Edificio Arquivo de Betanzos.\nA empresa Viaqua entregoulle ao Concello de Betanzos unha partida de xoguetes para os nenos e as nenas de familias necesitadas dentro dunha campaña que ten coma finalidade que “ningún neno quede sen o seu regalo nestas festas de Nadal e Reis”.\nA iniciativa solidaria inclúe xoguetes para rapaces de entre 1 e 14 anos dentro dun proxecto de colaboración que vén realizando a empresa concesionaria da xestión da auga co Concello, e que tamén inclúe outro tipo de acción no ámbito social.\nA Cruz Vermella de Betanzos será a encargada de distribuír xunto aos xoguetes entre os beneficiarios de esta iniciativa solidaria, máis de 160 nenos e nenas.\nO Concello valorou a iniciativa e agradeceulle a achega feita por Viaqua a través deste programa social que se une a outras accións que se están la levar a cabo estes días a través da colaboración doutras empresas e entidades.\nArtigo anteriorPersoal do Grumir retira novos elementos nas vivendas, propiedade da Xunta, situadas nos números 43 e 45 da rúa da Cerca\nSeguinte artigoBetanzos contrata a substitución de 662 luminarias convencionais por outras de tecnoloxía led


PressReader - La Voz de Galicia (Santiago) - Especial1: 2017-06-28 - Un potencial natural único y desconocido\nUn potencial natural único y desconocido\nSanta Comba posúe catorce castros sen escavar e conta cun rico patrimonio artístico\nLa Voz de Galicia (Santiago) - Especial1 - 2017-06-28 - Portada - JOSÉ MANUEL VÁZQUEZ\nA súa privilexiada situación xeográfica, no medio dun triángulo de destinos turísticos con vértices en Santiago de Compostela, a cidade de A Coruña e A Costa da Morte, debe de incentivar á promoción turística de Santa Comba, máxime tendo en conta que moitos visitantes destas zonas pasan polo municipio. Este paso, a reducida distancia en canto a tempo deses destinos turísticos e incluso das Rías Baixas, deben sinalar a Santa Comba como lugar de parada para disfrutar dos seus tesouros.\nOs poboadores destas terras deixaron ó longo dos últimos 2.000 anos distintas probas do seu paso. En Santa Comba hai documentados catorce castros aínda sen escavar, pero que permanecen en contornas naturais singulares, como testemuña dos asentamentos anteriores á Idade Media.\nSanta Comba conserva no Museo Terra de Xallas, situado no Pazo de Santiso, a estela funeraria descuberta en O Busto, parroquia de Santa Sabiña; o miliario romano de Santa Comba; ademais dun posible miliario ao lado da igrexa de San Salvador. Outras reliquias dignas de visitar no museo son a Escena do\nNacemento, unha obra de granito en alto relieve que amosa á Virxe e ó Neno Xesús, que data da Idade Media.\nO municipio conta con dezasete igrexas parroquiais. Once teñen un estilo barroco tardío, e foron construídas entre os séculos XVIII e XIX. Existen dúas que se construíron con estilo románico, como a máis antiga do concello, a igrexa de San Fiz de Freixeiro, edificada entre os séculos XII e XIII, a cal foi reconstruída no século XVIII. Catro igrexas teñen estilos ecléticos ou pouco definidos. Neste patrimonio relixioso cabe incluir nove cape- las: A Virxe da Saúde de Rubín; a de San Blas de Armán; e a de San Bartolomeu, en O Busto, todas nunha contorna natural privilexiada, e a todas se lles atribúe algunha capacidade milagreira.\nO Xallas é o emblema desta comarca, o único río de Europa que desemboca nunha fervenza, cos seus principais afluentes: o Abuín; o Mira e o García, onde os afeccionados á pesca fluvial atópanse cunhas condicións inigualables para a práctica deportiva.\nA fervenza de Castriz, formada polo río Mira, afluente do Xallas preto do seu nacemento, na pa- rroquia de Castriz, pasa por selo lugar máis visitado de Santa Comba, grazas a un salto natural de oito metros de altura, onde o Concello de Santa Comba recuperou e rehabilitou cinco dos sete muíños de auga existentes e que teñen unha antigüidade duns 300 anos. Ademais, recuperouse unha contorna natural singular e habilitouse como área de esparcemento con merendeiro. Unha xoia natural oculta durante moito tempo, que agora loce con esplendor.\nNa parroquia de Santa Sabiña álzase un outeiro granítico co- roado pola capela de San Bartolomeu. A esta zona pódese acceder desde o lugar de O Busto a través dunha pista asfaltada ou por diversos camiños naturais que a xente aproveita para pasear ou practicar deporte en bicicleta de montaña. A contorna da capela, rehabilitada polos veciños, eríxese en privilexiado mirador. Desde esta zona, en días claros e mirando cara ao norte pódese ver o mar na zona costeira de Laxe. Á tardiña este mirador tamén é un lugar idílico para contemplar unha fermosa posta de sol.\nFOTO ÁLVARO BALLESTEROS\nA fervenza de Castriz, co seu entorno recuperado, é moi visitada\nFOTO XOSÉ CASTRO\nA capela de San Bartolomeu, en O Busto, ten unha contorna privilexiada


Rehabilitación para catro edificios do Casco Vello Alto - VigoÉ\nRehabilitación para catro edificios do Casco Vello Alto\nTrátase de dúas actuacións nos números 10-12 e 45-47 da rúa Ferrería cun investimento de case 950.000 euros\nComa explicou o delegado, trátase de dúas novas actuacións que o CCVV ven de comezar recentemente na zona alta do casco histórico co obxectivo de que estean rematadas “no prazo dun ano”. O seu orzamento é de case 950.000 euros.\nAcompañado polo xerente do organismo, Alfonso Ramos, así coma polos arquitectos de ambos proxectos –Antonio Cominges e Eva María Castro Álvarez, respectivamente- e polos responsables das dúas empresas adxudicatarias, López-Chaves coñeceu de primeira man todos os detalles técnicos e arquitectónicos. “Estamos a recuperar parte da nosa historia e do noso patrimonio”, valorou o delegado, quen explicou ademais que o traballo do Consorcio continúa neste ano con novas intervencións que sairán a licitación nos vindeiros meses e outros proxectos que xa están enriba da mesa.\nEspecificou así que neste exercicio se licitarán as obras en Subida ao Castelo, 12 e Cruz Verde, 8 ademais de avanzar cos proxectos de Ferrería, 8 e Subida á Costa, 5. “Grazas ao labor do Consorcio conseguimos que moita xente volva a vivir ao Casco Vello”, considerou. De feito, con estas actuacións supérase xa o centenar de vivendas recuperadas onde xa residen ao redor de 150 persoas.\nAs obras de reestruturación en Ferrería 10-12 permitirán contar con 2 novas vivendas e 1 local comercial nun mesmo e unitario edificio. A adxudicación dos traballos se fixo por 270.000 euros e foi proxectado polos arquitectos Antonio Cominges Carvallo e Harald Binkele. Segundo o proxecto, as vivendas serán de 1 dormitorio e terán unha superficie útil de 56,79 metros cadrados cada unha ademais de contar cun patio exterior para a entrada de luz natural. O baixo comercial contará con arredor de 37,48 m2.\nO proxecto de recuperación nos inmobles de Ferrería 45-47 permitirá a construción de 4 vivendas e 1 local comercial nun mesmo edificio. O custe desta construción supón un investimento de 670.000 euros e foi proxectado pola arquitecta Eva María Castro Álvarez. Segundo o proxecto, tras a intervención haberá un dúplex de 3 dormitorios, 1 vivenda de dúas habitacións e, por último, 2 pisos con 1 dormitorio. As superficies resultantes oscilarán entre 56,65 metros cadrados dun piso de unha habitación e 119,65 m2 do dúplex. O local comercial contará cuns 63,60 metros cadrados. Ademais, este proxecto contempla a existencia dun xardín posterior para conseguir luminosidade ademais de respectar e protexer as lareiras de acordo coa normativa establecida.


avril 2013 : Tous les messages (Page 3) - O CABARET VOLTAIRE de Jaureguizar. Le journal d'un flâneur. Seit januar 2005.\nUN NOME NADA INUSUAL\nAndy Warhol paseaba unha mañá por Nova York cando cruzou unha rapaza con “dous tons de pel” que o fascinaron. Cambiou de dirección e seguiuna ata que a perdeu de vista. Ao cabo dun mes consultou cun médico se o seu convencimento de que esa breve e inesperada persecución podería ter causado que aparecen na súa pel dous tons idénticos. A imitación non deixaba de ser unha paranoia de Warhol, como sinala o psicanalista Darian Leader no seu libro ¿Qué es la locura? (Sexto Piso Editorial). O propio Leader atendeu na súa consulta... [Lire la suite]\nVALENDO O POPULAR\nMargaret Thatcher foi unha defensora do capitalismo popular, unha aplicación práctica das teorías neoconservadoras de Leo Strauss, que promovía elevar o benestar de dous terzos da poboación co custe abandoar ao outro terzo no páramo da incerteza capitalista. España tomou na súa Constitución a idea do xurado popular, unha das peores institucións que se lles puido ocorrer a aqueles colonos bravos e indolentes que crearon os Estados Unidos para aliviar a Lei de Lynch. Nunca entendín que unha sociedade na que dominan os elaboradores de... [Lire la suite]\nPosté par Jaureguizar à 16:30 - Commentaires  - Permalien [#]\nMARGARET NA GUILLOTINA?\nMargaret Thatcher respondeu hoxe a Morrisey: "When will you die?", preguntáballe en Margaret on the guillotine. Os young canibals ribadenses dos 80 estabamos certos de que os mineiros que camiñaban en paralelo solidificados polos seus brazos enganchados levaban a razón toda. Sentíamos un entusiasmo xordo cando os Simple Minds, inmensos daquela, tocaban para que a caixa de resistencia pesase unhas libras máis. Eu fun vivir a Asturias. As folgas xerais eran as dos mineiros cunha formación breve e ocasional, cuxo futuro... [Lire la suite]\nPRIMAVERA (E AS FLORESTERÍAS PECHADAS)\nCarlos Floriano ergueu á irrefutable "forza dos votos" como enerxía moral superior a calquera outra consideración, como a carraxe pola entrega obrigada do domicilio, e asemade como elemento persuasor para quen se propoña alterar a orde pública. A "forza dos votos" floriana é aplicable para que todos respectemos os gobernos electos, tamén ao actual español, pero non pode ser unha canga tetranual que debamos soportar en todo momento e circunstancia. Jan Patočka explicaríalle, como fixo nun seminario clandestino de... [Lire la suite]\nBOXEAR CONTRA EDITADOS\nScott Fitzgerald tíñalle lei a Hemingway. Especialmente dende que o liberara da psicose de que o órgano do seu corpo máis importante era dunha lonxitude inferior á media. Hemingway conduciuno por museos nos que había esculturas clásicas para convencelo da súa proporción áurea. Norman Mailer conta en América (Anagrama) que, en agradecemento a esa acción paternal, o gran Gatsby loubaba sempre ao seu protector. Vítima do seu entusiasmo foi o escritor canadiano Morley Callaghan, quen tivo que escoitarlle que Hemingway boxeaba... [Lire la suite]\nIOGURES SEN CADUCIDADE\nA falta dunha discrepancia matrimonial de envergadura, a muller retiroume as latas de atún con aceite. Síntome como cando o médico receitou a Marcel Curnonsky leite con galletas. Era o Príncipe dos Gastrónomos do París de entreguerras. Os mellores 80 restaurantes da cidade reservávanlle unha cadeira cunha praca. O atún enlatado que gasto agora é ao natural, como se tivese algo de natural escorrer auga brancuxenta. A muller trata de convencerme de que é «san». Non atopo nada salubre en que se me axiten os catro líquidos humorales que... [Lire la suite]\nUNHA MONARQUÍA OBK\nA monarquía tenme o seu chiste porque me lembra a OBK: Os seus membros sobreactúan e son doutro tempo. Tanta campechanía impostada conduciunos a esquecer o seu segredo existencial: ser o elo perdido entre os homes e os deuses. Xapón le mangas en tabletas, soubo desenvolver un mundo artificial para habitalo comodamente. Ese mundo terma dun plano fantástico superior no que conviven Pokemon, Hello Kitty e a familia imperial. En España, baixaron tantos banzos para gozar nos planos físico, sentimental e social, que esqueceron o... [Lire la suite]\nCITAS FAMOSAS: "SI"\nO xornalista Henry Stanley recibiu en outubro de 1869 un telegrama do New York Herald na súa pensión da rúa da Cruz, en Madrid. Había cinco anos que ninguén sabía de David Livingstone, que chegara a África en 1841, e debía atopalo. Stanley deu con el no lago Tanganica. A sorpresa non foi tanto atoparlle a pista coma saber que estaba vivo. «Teríao abrazado, pero non sei como o tomaría», confesa o periodista, quen resolveu preguntándolle: «O doutor Livingstone, supoño?» O interpelado, ignorando que a resposta podería... [Lire la suite]\nNON O LEMBRO BEN, HABÍA AREA\nAlgunhas situacións da realidade requiren o seu Anibal Malvar, un escritor que asimile, mastigue e nos explique os motivos para andar nos trinta anos, ocupar un cargo de responsabilidade bárbara e asemade ser inocente sobre os teus amigos. As explicacións soaban sobre a música de Nire baitan daude biak dos Negu Gorriak. Dez anos antes da idade na que se rebenta a fronteira da candidez salvaxe, acontecía verán e eu viaxaba ata a fin da noite, todas as noites, con Céline. Nin quería estudar Dereito nin quería estudar o... [Lire la suite]


Empregados de Kaiser listos para facer folga mañá ás 7 da mañá: 40,000 fortes\ncasa » Últimas noticias » Fai clic aquí se esta é a túa nota de prensa! » Empregados de Kaiser listos para facer folga mañá ás 7 da mañá: 40,000 fortes\nMáis de 40,000 traballadores de SEIU-UHW, OPEIU Local 29 e IFPTE Local 20 están preparados para saír en apoio dos enxeñeiros, converténdose na maior folga de simpatía do país, para esixir a Kaiser que cese o seu acoso económico e acorde un contrato xusto co Local 39 Enxeñeiros de Explotación.\nOs traballadores abandonarán o traballo e entrarán na liña de folga MAÑÁ ás 7 da mañá, o xoves 18 de novembro, no Kaiser Permanente Medical Center de San José e en varias instalacións do norte de California.\nA principios desta semana, os traballadores sanitarios que representan aos 36,000 membros de Kaiser Permanente de SEIU-UHW no norte de California votaron cunha marxe do 97 % para autorizar unha folga de solidariedade dun día en solidariedade cos enxeñeiros de Kaiser do Local 39 que levan dous meses en folga.\nOs postos de traballo afectados polo voto de folga inclúen optometristas, científicos de laboratorio clínico, técnicos respiratorios e de raios X, enfermeiros profesionais licenciados, auxiliares de enfermaría certificados, técnicos cirúrxicos, técnicos de farmacia, flebotomistas, auxiliares médicos e empregadas de fogar, entre centos doutros postos.\nA pesar de ser unha organización sen ánimo de lucro, o que significa que non paga impostos sobre a renda sobre as súas ganancias e impostos sobre a propiedade extremadamente limitados, Kaiser Permanente informou de ingresos netos de 6.4 millóns de dólares en 2020.\nOs traballadores sanitarios vestidos cos seus uniformes sairán á liña de folga, marcharán, pronunciarán discursos, repartirán folletos aos transeúntes, manterán letreiros e tocarán asubíos en apoio dos enxeñeiros de Kaiser do Local 39.\nMAÑÁ 7 da mañá, xoves 18 de novembro\nOs folgos de solidariedade tamén terán lugar nos seguintes lugares a partir das 7 da mañá do 18 de novembro:


O PSOE valora "moi positivamente as obras que o goberno de Pedro Sanchez executa na N-541 para a mellora viaria da estrada ao seu paso por Punxín" | Copecarballiño.es\nO PSOE valora "moi positivamente as obras que o goberno de Pedro Sanchez executa na N-541 para a mellora viaria da estrada ao seu paso por Punxín"\n13, Outubro 2021 Cope Carballiño\nO PSdeG-PSOE de Punxín valora “moi positivamente” os investimentos levados a cabo polo Goberno central, a través do Ministerio de Transportes, Movilidad y Agenda Urbana, na N-541 ao seu paso polo municipio. As socialistas salientan que se trata dunha obra que permitirá mellorar a seguridade viaria na estrada. A voceira socialista en Punxín, Lorena Peleteiro, e a deputada do PSdeG-PSOE de Ourense no Congreso, Uxía Tizón, visitaron as obras que se están levando a cabo nesta estrada, destacando que se trata dunha obra “clave en materia de seguridade” e afirmaron que esta actuación “é moi importante, xa que redundará e permitirá unha maior seguridade para os usuarios e usuarias que empregan a diario esta estrada”.\nA voceira socialista aproveitou a visita da deputada nacional para trasladarlle as inquedanzas dos veciños e das veciñas de Barbantes, debido ao estado no que se atopan as beirarrúas da estrada. Peleteiro considera “necesaria” unha intervención para a mellora das beirarrúas e así llo trasladou a Tizón, quen tomou boa nota para trasladar esta situación ao executivo.\nAs obras na N-541 ao seu paso por Punxín que o Estado está a realizar consisten na substitución dunha tubaxe metálica deteriorada da obra de drenaxe transversal existente por outra de nova construción, median a escavación dun terraplén que permita a execución e instalación desta nova estrutura con total seguridade, que mellorará a canalización e a drenaxe da estrada, por cuxa tubaxe transcorre o arroio do Faro. As obras que comezaron en xullo de 2021, está previsto que rematen en 2021, en función da meteoroloxía.


Transparencia e anticorrupción - Faro de Vigo\nA doutora Angela Merkel anunciou a demisión de Anette Schavan, a súa ministra de Educación e Ciencia. Nunha comparecencia de ambas as dúas diante dos xornalistas (con preguntas), a chanceler expresou que con "toda a dor do seu corazón" aceptaba a renuncia da ministra, unha das súas amigas e persoas de maior confianza dentro do seu gabinete, polo escándalo suscitado pola sospeita de plaxio da súa tese de doutoramento.\nO escándalo apareceu no pasado mes de outubro, cando Schavan, até entón un modelo de servidora pública sobria e competente, debeu facer fronte a un estudo da Universidade Heinrich Heine de Düsseldorf que afirmaba que trinta das páxinas da súa tese de doutoramento en Pedagoxía, "Persoa e consciencia", presentada en 1980, reunían "as características propias dun plaxio" e "unha intención de engano" tanto "no concepto global" como "nun número significativo de datos". A pasada semana a Universidade de Düsseldorf invalidou o título académico da ministra, considerando probado que Schavan incluíu a mantenta no seu texto un traballo intelectual que non era seu. Tras a súa inevitable demisión, a pesar de ser moi gabada pola doutora Merkel polo desempeño público "extraordinario" á fronte do ministerio durante sete anos (e durante outros dez no estado federado de Baden Wüttemberg), Schavan anunciou a súa intención de recorrer por vía xudicial contra a decisión académica.\nMáis alá das características xermánicas do caso, moi semellante ao que apartou en 2011 ao barón de Guttenberg do ministerio de defensa, privado tamén do título de doutor por plaxio, o "escándalo Schavan" amosa tanto o respecto profundísimo que na sociedade alemá se ten pola cultura, polo coñecemento, pola propiedade intelectual e polo sistema público de educación, coma polo respecto a un cargo de servizo público que non pode sofrir ningún tipo de danos nin sospeitas.\nImaxinamos un comportamento político semellante naqueles servidores públicos, que exercen en España responsabilidades en concellarías, consellarías ou ministerios, sometidos a "sospeitas", quizais máis graves, cando non están imputados polas instancias xudiciais? Imaxinamos que pensará a chanceler alemá -non esquezamos, a que decide sobre as políticas de consolidación fiscal españolas (a temible receita da nosa devaluación interna: "máis impostos, menos salarios, mais paro")- sobre a estratexia de "laissez faire, laissez passser, le monde va de lui même" que Rajoy escolleu para abordar o escándalo que afecta á ministra Ana Mato e ao seu exmarido, funcionario do Partido Popular? Como non é doado imaxinar a confianza que á doutora Merkel pode proporcionarlle a lentitude xudicial coa que en España se aborda a investigación de escándalos económicos e fiscais como os de Bárcenas e as sospeitas de reparto de cartos en negro entre políticos.\nÉ probable que na abordaxe distinta dos escándalos de corrupción, protagonizados por servidores públicos, unha baseada nun modelo ético calvinista de tolerancia cero, outra nunha actitude utilitarista de cohesión corporativa, resida un diferencial doutra invisible "prima de risco", entre os estados europeos do norte e o noso. Un diferencial moral identificable no máis recente índice de percepción da corrupción, elaborado por Transparency International. Unha táboa de transparencia na que España ocupa a posición número 30, compartida con Botswana, por debaixo do resto dos países da Unión, coa excepción de Grecia, Portugal, Italia e Polonia, moi lonxe de Dinamarca, Finlandia, Nova Zelandia e Suecia, que ocupan os primeiros lugares.


O 10 de novembro celebrarase unha xornada sobre historia local en Mondoñedo. Será na Casa da Penela. | Faro Ocio Norte\nA segunda das palestras, que comezará ás 13:00 horas, correrá a cargo do investigador e crítico literario Armando Requeixo e levará por título "Letras e república na Galiza mindoniense". Xirará arredor do grupo de persoas que puxeron en marcha, durante o período republicano, a revista Galiza, publicación ligada ao núcleo galeguista da cidade e do que formaban parte un grupo de mozos ligados ao Seminario de Estudos Galegos e ao Partido Galeguista.\nA xornada rematará, ás 17:00 horas, cunha mesa redonda na que participarán Daniel Río “Caxigueiro”, Xusto Fernández e Xulio Rodríguez, que achegarán as súas vivencias dos tempos finais do franquismo e do inicio da transición, dando conta das primeiras iniciativas sociais, culturais e políticas de carácter democrático que xurdiron na cidade.\nA comisión organizadora convida a todos os veciños de Mondoñedo e da Mariña a participar nestas xornadas que son abertas a todas as persoas interesadas, e fan un chamado especial a todas aquelas que dalgún xeito poidan achegar información sobre os temas que van ser obxecto de debate. Ademais organiza un xantar de confraternidade para o que é preciso inscribirse, antes do día 8 de novembro, chamando ao teléfono 683 14 87 57.


Vieiros: Galiza Hoxe - Comunicación: PP, PSOE e BNG prometen de novo o que non cumpriron\nComunicación: PP, PSOE e BNG prometen de novo o que non cumpriron\nNos programas volven aparecer a reforma da CRTVG ou a transparencia na relación cos medios, vellas promesas incumpridas polos tres partidos.\nM.S.P. - 12:45 20/02/2009\nTags: comunicación programas\nAs acusacións de uso político da CRTVG seguen aparecendo nas primeiras planas\nContrariamente ao que sucede noutras áreas, en 'comunicación', mesmo no que se refire ao xeito de regular a relación das administracións cos medios, os tres grandes partidos galegos están de acordo. Os seus programas falan de reformar a CRTVG, de elixir un director xeral por maioría cualificada, de asegurar a transparencia informativa nos medios públicos, de crear un Consello Audiovisual Galego para asegurar que a concesión de licencias televisivas e radiofónicas sexa xusta, de controlar as axudas da Xunta aos medios de comunicación privados, de aprobar unha Lei de Publicidade Institucional... Con matices, con distintos nomes, PP, PSdeG-PSOE e BNG levan estas propostas nos seus programas. O que sucede é que estes proxectos tan ben intencionados xa figuraban nos programas de 2005, e de 2001, e de... E o que sucedeu, ao cabo, é que tanto o PP entre 1989 e 2005, como PSdeG-PSOE e BNG entre 2005 e 2009, incumpriron as súas promesas electorais.\nO PP: "Acabar coa Xunta de dous gobernos"\nO PP critica que "cada un dos socios do bipartito desenvolveu a súa propia política de comunicación. Unhas políticas paralelas que deterioraron a imaxe institucional da Xunta e multiplicaron a dilapidación e o gasto xeral". Os populares reclaman a aprobación dunha Lei de Publicidade e Comunicación Institucional, botándolle en cara ao bipartito que "converteron as políticas de comunicación e imaxe institucional en políticas de publicidade e propaganda exercitadas sen ningún tipo de control". Finalmente promete que, de regresar á Xunta, "a política de axudas aos medios de comunicación" terá "un soporte legal" como ocorre "na maioría dos países europeos". O PP propón reunir as competencias de Cultura e Comunicación nunha única consellaría, que se encargaría de todos os asuntos relacionados co audiovisual, ademais.\nDe igual xeito, a principal crítica que o PPdeG lle realiza ao bipartito en materia audiovisual é que, en palabras de Diego Calvo, "nestes catro anos houbo dous gobernos". Para os populares, iso prexudicou a eficacia na xestión e trouxo como consecuencia un aumento da burocracia e do clientelismo; "o xestor pode estar desesperado á hora de pedir axuda, e non sabe onde pedila". Polo tanto o PP aposta por agrupar as materias de audiovisual, de cultura e de comunicación nunha única consellaría.\nO PP, que critica o uso político da CRTVG por parte do bipartito, propón reformar a Lei que regula o ente, comezando por modificar a fórmula de elección do director xeral, que esixen que se realice no parlamento por maioría de dous terzos. Esa mesma maioría cualificada quere que sexa necesaria para nomear novos membros do consello asesor do ente público; así mesmo, propón que participen no organismo novas entidades, como a RAG ou o Consello da Cultura, e que o numero de membros se limite a sete.\nFinalmente, o PP concorda coas forzas do bipartito na necesidade de reformar a Lei da Audiovisual de 1999, e tamén propón, igual que socialistas e nacionalistas, a posta en marcha dun Consello Audiovisual de Galicia que asegure a transparencia na adxudicación de licencias radiofónicas e televisivas de emisión.\nPSdeG-PSOE: Completar a implantación da TDT e favorecer as sinerxías do audiovisual e Internet\nIgual cós outros dous partidos con presenza parlamentaria, os socialistas proxectan levar adiante na próxima lexislatura tanto a reforma da CRTVG como a aprobación da Lei de Publicidade Institucional que facilite a transparencia nas relacións entre o poder e os medios. No seu programa, inciden máis que PP e BNG nos aspectos ligados á tecnoloxía que deben asegurar a correcta implantación na TDT en todo o territorio galego, garantindo que nas datas establecidas para o 'apagamento analóxico' a cobertura de televisión dixital iguale, canto menos, á instalada en analóxico durante os últimos 25 anos. O PSdeG-PSOE tamén traballará para completar o mapa da radiodifusión sonora, resolvendo as zonas de sombra\nOs socialistas fan fincapé na promoción de contidos de calidade para a TDT, garantindo que todas as televisións que operan en Galicia poidan acceder á produción audiovisual dos últimos vinte anos, para o que se creará un mercado virtual en Internet. De igual xeito, propoñen constituír o Arquivo Universal Dixital do Audiovisual Galego como ferramenta de conservación, difusión e posta en valor do noso patrimonio audiovisual. Entre as promesas do PSdeG-PSOE figura favorecer a presenza do audiovisual galego en Internet, e os socialistas completan o seu programa cun Plan de Apoio á Produción Independente, integrando nel todos os instrumentos públicos ou de capital mixto.\nO PSdeG-PSOE sintetiza en catro puntos as necesidades do sector audiovisual que se deben atender dende a Xunta na vindeira lexislatura: A reforma da Lei do Audiovisual, de 1999, para actualizala e para garantir que as televisións que emitan dende Galiza invistan o 5% en producións audiovisuais; a xa referida reforma dos medios públicos; o apoio ao sector das industrias da imaxe, entendidas como sector estratéxico que poden xerar un moi importante valor engadido, "unha oportunidade para Galicia como país"; e, finalmente, incide na necesidade de que na Xunta exista un organismo único (ou unha mellor coordinación) no canto de que as competencias sobre audiovisual estean repartidas entre consellarías de distintos partidos. Os socialistas promoverán así mesmo a supresión do Consello Asesor do Audiovisual e a súa remuda por un Consello Superior do Audiovisual, que seguindo o modelo catalán, se ocuparía entre outras cousas de vixiar a transparencia na concesión de licencias de emisión.\nBNG: Facer fincapé nas axudas aos medios polo uso do galego\nO BNG amósase moi crítico no seu programa co seu socio de goberno, o PSdeG-PSOE, ao que culpa de que non se levasen a cabo as reformas prometidas para os medios de comunicación pública. Así, os nacionalistas sitúanse a medio camiño entre o goberno e a oposición e afirman que "o PSdeG-PSOE mantén unha concepción dos medios de titularidade pública non moi distante da que sostivo o Partido Popular, o que obviamente ten empecido o camiño cara á unha completa rexeneración democrática destes medios" ou por exemplo botan balóns fóra ao dicir que "os medios galegos de titularidade pública manteñen aínda certa dependencia respecto da axenda informativa, cultural e ideolóxica que se marca desde o centro da Península".\nEn canto á radio pública, á que critican en moita menor medida ("na Radio Galega si se ten producido un certo grao de galeguización dos seus contidos informativos, ao tempo que se ten emprestado maior atención á cultura do país"), os redactores do programa do BNG afirman que é preciso "redefinir o papel da Radio Galega Música, na actualidade un contedor de música en español e inglés que outorga á música galega un papel residual".Os nacionalistas prometen impulsar unha reforma da CRTVG nos primeiros meses da lexislatura (no programa novamente culpan ao PSdeG-PSOE de que esta reforma non chegase nestes catro anos) e comprométense a conseguir un aumento das horas de emisión en lingua galega en TVE e RNE; ademais, piden o restabelecemento de Radio 4 ou dunha frecuencia radiofónica que emita enteiramente en lingua galega.\nOs nacionalistas, igual cós outros partidos, prooñen crear un Consello Superior do Audiovisual, para garantir a transparencia nas concesións, e ao tempo acusa ao PSdeG-PSOE de realizar a adxudicación das licencias locais de TDT en solitario, sen contar cos nacionalistas. O BNG afirma querer ligar calquera futuro concurso de licenzas de TV ou Radio ao cumprimento de compromisos que garantan o servizo público, nomeadamente no que atinxe ao uso da lingua galega, que claramente debe ser superior ao 50 por cento. O BNG promete ligar a concesión de axudas a uns mínimos no uso da lingua galega por parte dos medios privados, que se situará no 20 por cento nos impresos e dun 50 por cento nos audiovisuais. Ademais, os nacionalistas din que estudarán "a hipótese de conceder liñas de subvención a proxectos xornalísticos que visen a edición dun xornal diario integramente en galego" e que "nesta liña contemplaríase tamén a edición de versións en galego de xornais xa existentes no mercado".\nFinalmente, o BNG concorda cos outros dous partidos en que a división das competencias relativas ao audiovisual non pode continuar e reclama que se inclúan todas elas na Consellaría de Cultura. Finalmente os nacionalistas presentan como principal con respecto aos outros dous partidos a proposta de crear un circuíto público de proxección cinematográfica paralelo aos circuítos comerciais e privados; incidiría sobre todo nos filmes que fican fóra das redes existentes, e instalaría estas salas, que serían de pago e abaratarían custes apostando pola tecnoloxía dixital, nas vilas cabeceiras de comarca.\nO PP leva, igual que socialistas e nacionalistas, propostas de reforma dos medios públicos e de control das axudas aos medios privados. Polo tanto, pódese confiar en que cumprirán esta promesa, ou pola contra ser escéptico e pensar que a súa xestión será a mesma que realizaron, por exemplo, entre 2001 e 2005. O PP propón reunir as competencias de Cultura e Comunicación nunha única consellaría, que se encargaría de todos os asuntos relacionados co audiovisual, ademais.\nPSdeG-PSOE e BNG asinaron en 2005, no seu pacto de goberno "Elaboración dunha lei que garanta a autonomía e o carácter de servizo público da CRTVG. Esta lei establecerá o nomeamento do director xeral por maioría cualificada do Parlamento (...) Estabelecemento dunha regulación transparente e obxectiva das relacións coas empresas privadas de comunicación (...) Incremento da porcentaxe horaria de emisión en lingua galega, de produción propia e de produción galega en todas as concesións de radio e de TV". Promesas todas incumpridas. Catro anos despois estas propostas figuran de novo nos programas de ambos os dous partidos. Os dous socios do bipartito tamén están de acordo en concentrar todas as competencias ligadas ao audiovisual nunha única consellaría.


Aprazados os partidos da Sar e o Canario na Coruña pola folga do persoal - Radio Redondela 94.9FM\nAprazados os partidos da Sar e o Canario na Coruña pola folga do persoal\nOs dous equipos de Redondela na Primeira Nacional tiñan citas ligueiras no pavillón do OAR Coruña. A Sar correspondíalle xogar mañá sábado, como marca o calendario. O Canario tiña que xogar o domingo o partido que se suspendeu o pasado mes de xaneiro pola folga, pero tampouco esta vez poderá ser. O equipo de Chapela xa anunciou que emitirán unha queixa ao Comité de Competición\nComplicacións na liga da Primeira Nacional Masculina para os equipos de Redondela ante a imposibilidade de xogar no pavillón do OAR Coruña por mor da folga do seu persoal. A SAR tería que xogar mañá o seu partido de liga no pavillón coruñés, e o encontro queda aprazado. Peor é o caso do Canario, xa que é a segunda vez que se suspende o partido programado na cidade herculina. Os de Chapela tiñan a súa cita ligueira co OAR en xaneiro, e por mor da folga non puideron xogar. De acordo co Comité de Competición o Canario adiantou para hoxe venres o seu partido de liga co Cisne, e así poder xogar o domingo na Coruña, pero tampouco poderá ser. Unha circunstancia que prexudica economicamente ó club redondelán e complica o calendario. O presidente da entidade, Manuel González Soto, xa anunciou que presentará unha queixa diante do Comité de Competición.\nAgora, o que queda, é sacar un bo resultado do partido co Cisne, hoxe venres ás 21.00 horas. Trátase dun rival complicado, que xa se impuxo en Chapela en visitas anteriores, polo que piden o apoio da afección para a cita desta noite.\nPrevAnterioresDetido un veciño de Redondela polo roubo dun vehículo na rúa Ernestina Otero\nSeguintesApartheid e deporte nunha charla proxección no MultiusosNext


Redacción | 29 de outubro de 2020\nMillán Otero (Foto: AELG / Distrito Xermar, 2018)\nO profesor, escritor, poeta e político nacionalista Xosé Manuel Millán Otero faleceu esta quinta feira, 29 de outubro. Moaña dirá o último adeus ao seu ex alcalde.\nXosé Manuel Millán Otero, profesor, escritor, poeta e ex alcalde nacionalista de Moaña, finou na tarde desta quinta feira, 29 de outubro, nun centro hospitalario de Vigo, onde se atopaba ingresado por unha enfermidade que padecía nos últimos anos.\nA corporación do Concello de Moaña rendeu un minuto de silencio a quen gobernou o concello desde o Bloque Nacionalista Galego do ano 2003 a 2011. Ademais, foi membro do consistorio entre os anos 1999 e 2015.\nXosé Manuel Millán naceu na parroquia de Beluso, Bueu, en 1964 e foi profesor de Lingua e Literatura Galega en Moaña. É autor de diversos estudos e edicións críticas de escritores de preguerra (Ramón Cabanillas, Vicente Risco...) e actuais, como Bernardino Graña. Participou tamén en obras colectivas como a Historia da Literatura Galega (1996), editada por A Nosa Terra / ASPG e Literatura galega. Século XX (A Nosa Terra, 2001).\nComo poeta publicou Este é o tempo do sal (Accésit do Premio Esquío, 1991) e As palabras no espello (Ed. Do Castro, 1995), esta última galardoada co VII Premio Eusebio Lorenzo Baleirón; Ode menor ao gran mascato Bernardino Graña cando se eleva sobre as terras do Morrazo (2010, publicado na internet), As cinzas de Pasolini (2018, Editorial Toxosoutos).\nA actividade cultural e literaria de Xosé Manuel Millán foi á par do seu compromiso político e social. Adherente de Estudantes Revolucionarios Galegos (ERGA), membro de relevo dos Comités Abertos de Facultade (CAF) na Facultade de Filoloxía e no campus de Santiago de Compostela, militante da Unión do Povo Galego (UPG), participou no Bloque Nacionalista Galego (BNG) desde a súa fundación. A súa morte deixa un fondo pesar no mundo da cultura e do nacionalismo galego.\nPodes ver este artigo na próxima dirección /articulo/social/xose/20201029203313107926.html


Noticias Adicae - Noticias de Vigo\n🢂 ESTÁ NAVEGANDO EN LA SECCIÓN :Portada»Sección»Social»Adicae\nADICAE considera que, ante la no prestación por parte de Denitx del servicio contratado, los clientes que hubieran financiado mediante créditos al consumo sus tratamientos pueden requerir a las entidades financieras prestamistas (hasta la fecha se tiene constancia de contratos suscritos con Cetelem, Abanca, BBVA y Pepper Money) la suspensión del pago de dichos créditos mientras Dentix siga sin rehabilitar en […]\nAdicae, Economía, Social\nADICAE ha presentado ante el Gobierno una serie de medidas a incorporar en el Proyecto de Orden Ministerial sobre “créditos al consumo de duración indefinida” en elaboración para fijar los criterios de transparencia y protección de los consumidores ante la publicidad, los servicios y productos bancarios, asi como para regular la función del CIRBE (Central […]\nADICAE mantén a acusación de falsidade documental contra 31 persoas, incluídas Intre e Norniella, no xuízo pola estafa da saída a bolsa de Bankia, así como contra a propia entidade, BFA e Deloitte. A asociación cre que quedou probado no xuízo a estafa a investidores e acusa deste delito ademais da Intre e Norniella tamén […]\nADICAE cre que quedou demostrado na fase testifical do xuízo pola saída a bolsa de Bankia “a monumental estafa” perpetrada aos accionistas comerciantes polo miúdo que de boa fe concorreron ao chamamento que a entidade fixo para a compra de accións a 3,75 euros. As acusacións particulares, entre elas a asociación, evidenciaron no xuízo […]\nManuel Pardos, presidente de ADICAE, felicitouse porque por fin os afectados puideron declarar no xuízo. “É vergoñento que unha entidade estatal, que a pagamos todos os españois e á que pagamos 23,000 millóns de rescate, non queira deixar que declaren os afectados e que se esclareza o realmente sucedido”. ADICAE, que representa a 1.384 […]\nADICAE interpuxo esta demanda fronte ao Banco Santander pola comercialización irregular de convertibles –denominados Valores Santander- por valor de 7.000 millóns de euros, na maior emisión deste tipo de produto da historia de España, e que afectou a preto de 130.000 investidores. A campaña foi tan agresiva que o colocou nun tempo récord: 13 días. […]\nA asociación ve motivos suficientes para levar ao Estado a Europa pola tardanza indebida dos procedementos xudiciais así como por non garantir os aforros de case medio millón de familias. ADICAE dá un novo paso adiante pola solución das fraudes de Fórum, Afinsa, Arte e Natureza ante a inacción da xustiza e da política. […]\nADICAE, que estivo como asistente no evento organizado por KMPG e CECABANK, anuncia que organizará un debate cos principais actores da nova lei no que se informe á cidadanía sobre esta normativa que entra en vigor o 16- J A nova lei de Crédito Inmobiliario, que para ADICAE achega interesantes novidades ao redor da […]\nAdicae, Eventos, Galicia, Social, Vigo\nMañá martes 7 de maio ás 18.00 horas, convidámosvos a un encontro que Adicae organiza sobre Política e Consumo. O encontro vaise facer na Federación de Asociacións de Veciños Eduardo Chao (Praza da Princesa, 7-2º) Neste encontro, os representantes ás eleccións municipais de Vigo, falarannos das súas propostas en materia de consumo e debateremos […]\nUnha ampla delegacion de ADICAE participa en Estoril desde o Martes 30 de abril e ata hoxe 2 de maio no encontro que cada 4 anos organiza Consumers International, e que este ano reúne a máis de 200 organizacións de consumidores de máis de 100 países xunto a representantes de empresas, sociedade civil e gobernos […]\nADICAE, membro de Consumers International desde 1990, acode a Estoril para seguir potenciando e defendendo os dereitos dos consumidores. O presidente, Manuel Pardos, e o secretario xeral, Fernando Ferreiro, serán os representantes da asociación nesta gran reunión que se celebra cada catro anos e que empeza este luns e acaba o xoves 2 de maio. […]\nA asociación pretende que as reivindicacións do movemento consumerista fáganse oco nunha campaña electoral onde apenas se fala de consumo. Despois de analizar os programas electorais dos catro grandes partidos. ADICAE pide entre outras medidas: – Reforma da acción colectiva e un mecanismo eficaz de solución extraxudicial de conflitos no ámbito finaciero. – Modelo Twin […]\nADICAE considera que a súa representatividade en defensa dos intereses xerais dos consumidores e o feito de que represente a mil pequenos accionistas-aforradores, á espera de que se incorporen aínda máis, lexitímana de forma indiscutible para intervir neste procedemento. ADICAE considera que é urxente reformar a Lei de Axuizamento Criminal para os delitos económicos […]\nA xustiza acaba de asestar outro duro golpe ao abuso que supón a venda fraudulenta de produtos tóxicos. A Audiencia Provincial de Barcelona estimou integramente o recurso de apelación de ADICAE contra a sentenza que absolvía ao Sabadell na venda dos valores Lehman Brothers Treasury CO BV a membros da asociación. A sentenza pon […]\nADICAE pediu explicacións na Xunta de accionistas do Banco Santander por uns criterios de xestión que tanto danaron a reputación da entidade e que xeraron a escasa confianza de investidores e accionistas, así como os atrasos deliberados e impedimentos no resarcimiento de fraudes como cláusulas adoito e gastos hipotecarios. Para a asociación a modernización […]\nAs entidades tratan de evitar que a sentenza sexa firme e seguir gañando tempo porque saben que é aplicable a todos os afectados que teñan cláusulas solo reclamasen ou non. É dicir, abarca a todos os consumidores e poderíase executar para todos os que quixesen resolvelo mediante un procedemento moi sinxelo. A banca aposta […]\nA través desta charla, por unha banda, tentarán responder a todas esas preguntas que xorden contorna á factura da luz que todos os meses cando recibimos no noso domicilio e que na gran maioría das ocasións pagamos sen sequera entender que nos están cobrando e porqué. E tamén resolverán todas as cuestións ao redor da […]


Ferreira explica a veciños e comerciantes o proxecto de humanización e peonalización da Praza Rosalía de Castro - ValmiñorTV\nInicioGALEGOFerreira explica a veciños e comerciantes o proxecto de humanización e peonalización da Praza Rosalía de Castro\nFerreira explica a veciños e comerciantes o proxecto de humanización e peonalización da Praza Rosalía de Castro\nO alcalde de Gondomar, Paco Ferreira, xunto ao seu equipo de goberno e o arquitecto Pedro Souto, redactor do futuro proxecto de humanización e peonalización da Praza Rosalía de Castro, participaron nunha asemblea aberta e informativa para expoñer a iniciativa e aclarar as dúbidas que poidan existir respecto a ela.\nTal e como explicou, con este proxecto o goberno de Gondomar concorre á subvención Ágora da Deputación de Pontevedra, que podería supoñer un investimento dun millón de euros, cantidade que atendendo aos criterios establecidos -e relacionados coa Axenda 2030 cara á que camiñan todas as cidades, vilas e países- esixen gañar espazos para os cidadáns, tal e como se aposta co proxecto de Rosalía de Castro.\nO alcalde Paco Ferreira pediu aos veciños que confíen neste tipo de iniciativas e agradeceu a oportunidade que brindan ao goberno local de poder compatibilizar sensibilidades que non están rifadas co progreso e futuro do municipio e a súa sustentabilidade. “Entre todos, sen dúbida, faremos un Gondomar máis grande e mellor”, concluíu o rexedor.\nEl Barbeira Season Fest se consolida como el “gran festival de pequeño formato”\nFerreira explica a vecinos y comerciantes el proyecto de humanización y peatonalización de la Plaza Rosalía de Castro\nSesenta nenos participan no Campus Multideporte de Baiona\nO Concello de Baiona celebra entre o 24 e o 29 de xullo o Campus Multideporte, no que participan un total de 60 nenos e nenas. A oferta municipal vai dende xuño a setembro cun […]\nO Bloque Nacionalista Galego promoverá unha moción en todos os concellos con poboación adscrita a Povisa para demandar a súa absorción por parte do Sergas. Así o anunciou a fronte nacionalista nunha rolda de prensa […]\nA Xunta realiza traballos de conservación e limpeza nos ríos Muíños e Pinicho en Nigrán\nA Consellería de Infraestruturas e Mobilidade, a través de Augas de Galicia, está a desenvolver traballos de conservación e limpeza nos treitos interurbanos dos ríos Muíños e Pinicho, no concello de Nigrán. Estas tarefas estanse […]


A CIG reclama unha modificación “profunda” da Lei de Impulso Demográfico promovida polo PP - CIG: Confederación Intersindical Galega\n17 Maio 2022 18:50\nA CIG demandou esta mañá, en rolda de prensa, un cambio profundo na Lei de Impulso Demográfico promovida polo PP. Entende quea demografía non se impulsa só con axudas á natalidade, senón cunha regulación do mercado de traballo galego que garanta salarios dignos, empregos estábeis e compatíbeis co coidado das persoas.\nA central sindical, que xa presentou, no seu momento, as súas alegacións no Consello Económico e Social é moi crítica co contido desta lei que apenas recolle medidas concretas e non incide nas causas que provocan o declive demográfico como o desemprego, a precariedade, o desmantelamento industrial ou o despoboamento do rural, entre outras.\nNeste sentido, o secretario de Políticas Sociais da CIG, Antonio Mera, cuestionou un texto “con moita declaracións de intencións” pero escasas medidas de aplicación práctica ou outras que xa existen, como a tarxeta benvida, o bono concilia ou a bolsa de horas, entre outras.\nFronte a isto Mera -que compareceu xunto con Susana Méndez, secretaria de Organización e Miguel Malvido, secretario de Política Institucional- denunciou que o proxecto de lei a debate no Parlamento non ataca os factores que causan a perda demográfica e denunciou que no actual contexto de “precariedade laboral e pobreza salarial consecuencia dunhas reformas laborais que cargan o custo da crise por riba do lombo da clase traballadora e que non permiten vivir con dignidade” a mocidade ten que seguir emigrando “perdendo o país a súa forza de traballo máis produtiva e as súas aportacións sociais”.\nNa mesma liña, o secretario de Política Institucional e representante da CIG no CES, Miguel Malvido, subliñou que desde 2008 a poboación entre 29 e 39 anos decreceu 4 veces máis que no conxunto do Estado; que perdemos 196.000 persoas activas menores de 40 anos que representan hoxe o 35% do total de poboación activa, cando antes representaban o 50%.\nXunto a isto salientou que nesta década perdemos máis de 148.000 persoas asalariadas entre os 18 e os 35 anos e subliñou que máis de 370.000 mozos e mozas menores de 35 anos non chegan ao salario medio anual en Galiza.\nPlan Galego de Política Industrial\nPara Malvido estas cifras constatan non só as precarias condicións laborais da xente nova, senón tamén que o camiño polo que optaron foi a emigración. Por iso -e tendo en conta a crise industrial que padece Galiza, e que foi precisamente nos países cunha industria forte nos que mellor se superou a crise- reclamou un Plan Galego de Política Industrial, seguindo o modelo da ILP presentada pola CIG no que se recollían 100 medidas para favorecer a recuperación económica e a creación de emprego.\nAo seu entender “a saída está nese cambio de rumbo” e nunha regulación do mercado de traballo galego que garanta salarios dignos e empregos estábeis que permitan á mocidade traballar en Galiza e vivir dignamente sen necesidade de emigrar.\nA responsabilidade nas mulleres\nPola súa banda, a secretaria de Organización, Susana Méndez, denunciou que o proxecto de lei “deposita nas mulleres a responsabilidade de frear o declive demográfico”, relegando ás mulleres ao papel de nais e coidadoras e entendendo a conciliación só para que estas “poidan exercer os coidados” sen fomentar en ningún momento a corresponsabilidade.\nMéndez, , denunciou ademais que as axudas que se recollen no anteproxecto para o acceso á educación infantil de 0 a 3 anos “son a demostración evidente do desleixo deste goberno, que subvenciona prazas en escolas infantís privadas e non ten como prioridade a creación de novas escolas infantís públicas”.\nA lei recolle a figura de “voluntariado”tanto para “brindar apoios esporádicos na crianza” como para o “acompañamento a persoas maiores” o que, para Méndez desvaloriza o traballo de coidados que, maioritariamente, fan as mulleres. Por iso demandou a súa revalorización e profesionalización, “dándolles ademais as condicións laborais, de xornada e salarios dignos que precisan e que hoxe non teñen”.\nNeste sentido reclamou a integración non só dos traballos de coidados senón tamén dos de axuda no fogar no Consorcio Galego de Benestar que “a día de hoxe se están prestando, na maior parte dos casos, con subcontratacións a empresas que teñen mulleres traballando na máis absoluta precariedade e con salarios miserentos”. Unha medida que considerou que “si tería efecto nas cifras demográficas”.\nXunto a isto a secretaria de Organización chamou a atención sobre as escasísimas medidas concretas para fomentar a natalidade e subliñou que “ninguén decide ter fillos por ter unha rebaixa nas peaxes das autoestradas galegas ou por ter cambiadores en certos locais”.\nNon garante servizos básicos no rural\nMéndez cuestionou ademais que diante do despoboamento do rural non haxa un só artigo no que se garanta que os servizos básicos se presten no rural. De feito sinalou que si se fala de “accesibilidade aos servizos básicos” pero en referencia a transporte e infraestruturas para desprazarse ata os que están nas cidades, e puxo como exemplo o establecemento que se recolle na lei, para as persoas dependentes, dunha “rede dixital de acompañamento e seguridade no fogar”, o que para a secretaria de Organización da CIG veñen ser “coidados prestados a distancia”.\nPor iso denunciou que cada vez se afasten máis os servizos, con peches de escolas unitarias; coa creación de macro áreas de xestión integrada na sanidade ou con medidas como o recén revertido peche do paritorio de Verín, grazas á presión social. “O PP escribe unha cousa na lei cunha man, mentres a outra non treme ao reducir servizos e axudar a que se agrave a situación de perda de poboación no rural”.


Salón Internacional do Turismo Gastronómico “Xantar 2017” | BlogOroza\nAlí estivemos. Alumnos e profesores do noso centro acudimos á 18ª edición do Salón Internacional do Turismo Gastronómico “Xantar” celebrado en Ourense entre os días 1 e o 5 deste mes de Febreiro e que se configura como unha fiestra da calidade da gastronomía de Galicia a outros lugares do mundo, para favorecer o turismo de proximidade e estreitar relacións comerciais entre empresas do sector.\nO Salón contou cunha gran variedade de actividades tanto para profesionais como para o público en xeral: conferencias, talleres didácticos, showcookings ou cursos de catas nas que o noso alumnado tivo a oportunidade de participar. Uns preferiron o Túnel do viño, onde catar as características propias das variedades autóctonas galegas dos viños con Denominación de Orixe de Galicia: CRDO Monterrei, CRDO Ribeiro, CRDO Valdeorras, CRDO Rías Baixas, … Outros escolleron o Túnel do queixo ou o Showcooking Panamá, no que o Chef Charlie Colins explicou os segredos da gastronomía panameña e dos pobos indíxenas, en tanto elaboraba un delicioso “serén de maíz novo con langosta”.\nDentro do Aula Gastronómica do Salón tivemos ocasión de compartir espazo coa nosa amiga Escola de Hotelaría e Turismo do Douro-Lamego (Portugal). Profesores e alumnos de ambas escolas ofreceron aos visitantes o showcooking “Un cocido, dous países, un mundo de sabores”. O noso agradecimiento á Entidade de Turismo Porto e Norte de Portugal pola organización da actividade.\nO broche final ao noso paso por XANTAR puxérono Xabier Pereira e Marcos Sánchez, alumnos de 1º do CS Dirección de Cociña-Dual, que coa súa sobremesa “Espectograma del vino” obtiveron o 2º premio no Concurso “Cocinar con Vino”, de Bodegas Docampo.\nParabéns Xabier e Marcos polo premio e xenial receita, e ao voso profesor, Manuel Cordido, polo seu traballo e implicación.\nVémonos na 19ª Edición !!!\nÁlbum Xantar 2017\nPreviousHolocracia, outro xeito de traballar en equipo\nNextTour: A Coruña, Vilalba e Lugo


O obradoiro de Xaneco, en Outeiro, cultiva a arte de tallar a música\nEste lutier ensinará aos escolares os segredos dos instrumentos tradicionais\n24 nov 2013 . Actualizado a las 07:00 h.\nA arte e a natureza encontraron un paraíso na parroquia de San Fiz de Paz, en Outeiro de Rei, no obradoiro de instrumentos musicais de Xaneco Tubío. Alí traballa desde o 2010 -antes facíao en Cima de Vila- xunto á súa irmá Monserrat. Dedícanse á fabricación, reparación e restauración de instrumentos tradicionais galegos de percusión (pandeiretas, tambores...) e zanfonas, ademais de xoguetes sonoros tradicionais. A maiores, grazas a unha iniciativa de Vicepresidencia da Deputación, desde este curso os escolares da provincia que participen nas actividades en torno á figura do poeta chairego Manuel María, que ten unha casa museo en Outeiro de Rei, farán tamén unha parada no obradoiro de Xaneco. Nel verán como se elaboran os instrumentos musicais e o lutier explicaralles nunha charla didáctica como se utilizan e por que Galicia ten instrumentos diferentes: «Temos cultura propia, así que tamén nos expresamos na música doutra maneira».\nAs pezas deste obradoiro fanse unha a unha e de xeito artesanal, polo que son únicas: «Non hai dous instrumentos iguais, son únicos en afinación e en decoración, segundo o gusto do cliente, e sempre teñen a ?impronta? do artesán», explica Xaneco.\nA produción robotizada non chegou aínda a este sector e, no caso do artesán de Outeiro de Rei, intenta que as materias primas sexan autóctonas. As zanfonas fainas de nogueira, como antigamente, e merca a madeira a serradoiros lugueses. Tamén se pode empregar pau santo, pradairo ou ciprés, para o que hai un almacén especializado en Valencia. Para os tambores sérvese novamente de madeiras autóctonas, como nogueira, cerdeira, piñeiro ou freixo.\nA demanda destes instrumentos é moita e, neste sentido, Xaneco destaca a boa saúde da música tradicional galega: «É un sector en auxe porque está medrando o interese polos instrumentos tradicionais, pola zanfona, e tamén hai máis grupos de charangas e pandereteiras, cando nos anos setenta se auguraba que estas formacións ían morrer», sinala. Aínda así, recoñece que a crise, como a todos, tamén lle afectou: «O verdadeiro bum foi nos anos noventa coa proliferación das bandas de gaitas; daquela tiñamos listas de agarda de dous anos. Agora non estamos nese punto, pero encargos non faltan».\nTamén está garantido o relevo xeracional neste oficio. Explica Xaneco a parte dos lutiers que traballan na Deputación, na provincia hai dous en Sarria, un en Lugo e outro en Guntín, ademais do seu obradoiro de Outeiro. Como lugar de formación, en Vigo hai unha escola onde ensinan a facer gaitas, zanfonas e lutería antiga. Neste aspecto, porén, Xaneco opina que queda aínda moito camiño por percorrer: «Sería desexable unha escola de lutiers, e falta investigación. En Galicia houbo moitos músicos tradicionais, pero falta ese eslavón de investigación científica sobre os instrumentos tradicionais galegos, algo que si teñen noutros lugares. Precisamos máis implicación das Administracións».\nRecorda, a propósito, que a zanfona, por exemplo, deixou de tocarse nos anos vinte, e foi grazas ao traballo de recuperación do gaiteiro e etnógrafo ourensán Faustino Santalices (1877-1960), que estableceu os canons de afinación, polo que «se evitou que a zanfona quedase só como instrumento de museo». Sen as súas investigacións, quedaría perdido.\nArchivado en: Música Arte Valencia Vigo ciudad Outeiro de Rei


Resistencia á persuasión ou como evitar ser manipulados - PsicoPico\ncomo conocer personas en new york https://psicopico.com/dating-a-dalmatian-girl/\nResistencia á persuasión ou como evitar ser manipulados\nVivimos nun vórtice de intentos de persuasión: medios de comunicación de masas, as institucións e os políticos tentan influenciarnos constantemente con mensaxes construídas para influír nas nosas decisións e os nosos pensamentos. Con todo, os receptores deste tipo de mensaxes temos mecanismos suficientes para eludir gran parte das mensaxes persuasivos que recibimos día a día. A resistencia á persuasión pódese adestrar.\nEn termos xerais, canto maior é o coñecemento que temos sobre un tema, xa sexa político ou sobre un artigo que nos tentan vender mediante publicidade, máis difícil é persuadirnos posto que teremos unha maior forza actitudinal cara ao feito concreto. Por iso, a cultura, a educación e a información de calidade é a base da construción de sociedades realmente libres.\nPor que somos vulnerables a ser influenciados?\nNormalmente, ás persoas cústanos admitir que estamos a ser influenciados a pesar de si recoñecer cando outras persoas están a ser manipuladas, é o chamado efecto terceira persoa: creemos que os demais son máis vulnerables á influencia dos medios de comunicación que uno mesmo. O feito de que creamos que nós non somos vulnerables e que sempre nos comportamos como consumidores de información libres ao único ao que contribúe é a que sexamos unha presa fácil naquelas situacións nas que tenten persuadirnos e non nos decatemos diso.\nSomos vulnerables principalmente porque tendemos a reaccionar de forma automática ante determinada información. Procesamos a información de maneira periférica, sen prestar demasiada atención en lugar de facelo por vía central de maneira máis reflexiva. Normalmente adoita ser adaptativo facerlle caso ás persoas de máis autoridade ou a amigos, pero o problema é cando iso utilízase de maneira non ética e no seu propio beneficio. A aplicación dos principios de influencia pode ser socialmente útil, xa que os mesmos mecanismos que se usan para embaucar poden ser usados para educar prosocialmente. Por exemplo aplicado a campañas anti-tabaco ou alcol, accidentes de tráfico, prevención de violencia de xénero, etc..\nÉ máis habitual que tomemos decisións en base a heurísticos no canto de facelo de maneira racional cando se dan estas 5 situacións:\nNon temos tempo.\nExiste sobrecarga de información que impide meditar sobre o tema.\nCreemos que é un tema pouco importante.\nNon temos coñecementos suficientes.\nO heurístico é accesible ou máis facilmente construible. Por exemplo, é máis fácil dicir que a culpa é do adestrador que analizar si os xogadores aplicaron correctamente as súas indicacións.\nPor estes motivos, coñecer as ferramentas e estratexias de persuasión será un factor de protección inicial. Si sabemos identificar estes mecanismos teremos unha maior posibilidade de examinar a situación para rexeitar ou afirmar as intencións do axente que nos envía a mensaxe. Por exemplo, de todos é sabido que aos políticos gústalles inaugurar cousas antes das eleccións. Fano porque segue habendo xente que sente influenciada por este feito en teoría “positivo” pero que si realmente estivesen informadas da realidade da inauguración quizais non estivesen tan influenciadas por iso. Información, educación e cultura son a base de todo progreso.\n>> Artigo relacionado: A persuasión e os seus principios de influencia social\nComo ser menos influenciable? A resistencia á persuasión.\nComo xa viñamos dicindo, o criterio protector principal ante a persuasión é o coñecemento que se ten sobre o tema, canto maior información e máis articulado estea o coñecemento máis difícil será persuadirnos dado que nosa a actitude terá moita máis forza. Imos expor a continuación algúns dos factores de resistencia á persuasión máis eficaces.\nTeoría da inoculación.\nEn artigo anterior falabamos que recentemente un grupo de psicólogos inventaran unha vacina contra as noticias falsas, isto baséase na teoría da inoculación proposta por McGuire (1964). Por tanto, colle o seu nome da analogía da enfermidade e a vacina como medio para superala. Unha vacina consiste en introducir xermes debilitados no organismo co fin de estimular nosas defensas para que en caso de enfermidade estean preparados para combatela. Pois o mesmo sucede cando tratamos con información.\n>> Artigo relacionado: Psicólogos descobren unha vacina contra as noticias falsas.\nA teoría da inoculación di que a preexposicion dunha persoa a unha forma debilitada de información que ameace as súas actitudes, conseguirá que a persoa estimulada sexa máis resistente a ameazas similares nun futuro a condición de que o material informativo inoculado non sexa tan forte como para que non sexa capaz de combatelo. É dicir, si pásanse coa vacina tamén poderías coller a enfermidade pero queremos pensar que iso está baixo control.\nA inoculación é eficaz porque facilita a práctica da defensa das propias crenzas e incrementa a motivación da persoa para defenderse. É dicir, unha persoa que sempre tivo como reais unha serie de crenzas (relixión, ideoloxía política….) e nunca lle foron atacadas é máis probable que non teña argumentos suficientes para rebatela.\nNon fai falta pensar moito para darnos conta de que estar distraídos inflúenos negativamente sobre o impacto dunha mensaxe persuasivao. Segundo o mesmo autor da teoría da inoculación, McGuire, os elementos que distraen cando se recibe unha mensaxe persuasivo interferen na aprendizaxe dos argumentos e por este motivo reduce o cambio de actitude ante o feito presentado. Si non prestamos atención non nos inflúe.\nCon todo isto pode ter aumentar a persuasión si a distracción é utilizada para para evitar pensamentos argumentativos máis racionais. É dicir, cando queren vendernos algo procuran que esteamos distraídos para non facernos pensar. É o que sucede cando hai fútbol, parece que é máis fácil manipularnos si téñennos distraídos con outro tema. A vocalicación dos nosos argumentos favorece a resistencia á persuasión. Para que a distracción afecte á persuasión, a mensaxe debe suscitar contraargumentos.\nEfectos da prevención\nPrevir sempre adoita ser positivo. Por iso, e relacionado coa teoría da inoculación o mero feito de que sexamos advertidos de que van tentar persuadirnos incrementa a resistencia á persuasión.\nO motivo de que suceda isto é que se favorece a elaboración de contraargumentos. Si avísannos e explican o tipo de persuasión á que seremos sometidos a contraargumentación elaborarase xa antes de recibilo, si só avísannos pero non nos explican durante a recepción da mensaxe tamén crearemos contraargumentos.\nPor tanto, a prevención podería levar a un cambio de actitude anticipado porque o receptor da mensaxe adoita querer aparentar ser unha persoa difícil de persuadir, mantendo alta a súa autoestima, de maneira que se mostrará de acordo coa mensaxe antes da recepción do mesmo. Pode chegar a ocorrer que os persuadidos están a desexar selos (por exemplo, as audiencias militantes dun partido político ou relixioso, sen producirse así redución do entusiasmo.\nCanto máis implicante sexa o tema para nós máis positiva será a prevención para reducir o impacto da mensaxe.\nMcGuire, W. J. (1964). Inducing resistance to persuasion: Some contemporary approaches. In L. Berkowitz (Ed.), Advances in experimental social psychology (Vol. 1, pp. 191-229). New York: Academic Press.\nTagsautoestima Influencia Social Psicoloxía Social\nAs 17 distorsións cognitivas mais frecuentes\nla Resiliencia says:\n07 de June de 2018 at 22:33 10Thu, 07 Jun 2018 22:33:18 +000018.\n100% de acuerdo. Cuanto más conociemiento tengamos sobre un tema y mejor formado lo tengamos en nuestra cabeza más difícl será influenciar sobre nosotros yq que tendremos las cosas claras. Quizás el problema de hoy en día es la sobreinformación sumado a un cierto desinterés general por parte de la sociedad. En fin, gracias por compartir. Saludos,\n07 de June de 2018 at 23:07 11Thu, 07 Jun 2018 23:07:04 +000004.\nSin duda, el conocimiento, la cultura y la educación son pilares básicos para evitar ser manipulados.\n08 de August de 2020 at 02:21 02Sat, 08 Aug 2020 02:21:18 +000018.\nGracias excelente articulo, la mayoría del contenido que circula en la red están dedicados a cómo persuadir, este es el único que encontré preciso para realizar un escudo anti persuasión.\n08 de August de 2020 at 11:45 11Sat, 08 Aug 2020 11:45:28 +000028.\n¡Gracias! Es fundamental conocer, conocerse y entender para evitar ser manipulados. Todavía más en los tiempos de la sociedad de la información en la que nos lleva tal cantidad de datos que es difícil procesar los correctos de los no correctos y contrarrestar la información de forma veraz.


Envoltura do corpo para a perda de peso | Sitio web oficial Dietonus\nCorpo implica a perda de peso na casa\nCitra Santeugini Artusa\nCosmetologists están constantemente a desenvolver novos métodos de adelgazamento e combater a celulite.\nE non todos eles amosar un bo resultado, xa que a película embrulho con diferentes composicións.\nPara realizar o procedemento na casa ou baixo a supervisión dun especialista en un salón de beleza.\nEn calquera caso, vai ser capaz de obter un resultado de xeito rápido e cun mínimo de esforzo.\nVostede está interesado? A continuación, ler o noso material sobre como implica a perda de peso para que en un tempo para reducir o volume do estómago, lados, cadros e pernas.\nSó ten que almacenar película, seleccione a súa composición opción, os ingresos para o que nos ofrece e para pasar un relaxante e eficaz de perda de peso.\nO envolve é chamado procedemento cosmético, a esencia do que é a causa de certos compostos para a pel, despois de que o corpo cubrir película.\nO tempo do procedemento é de 30 a 60 minutos. Se desexa obter mellores resultados na casa pode estender o tempo de corpo implica a perda de peso en toda a noite.\nAdemais de perda de peso, que axuda a mellorar a aparencia de pel, suave-lo e facelo elástica.\nA historia do implica vai volver para a cultura do Antigo Exipto.\nMesmo naquela época era un coñecido procedemento que tivo lugar moitas nenas e mulleres que queren voltar a súa pel limpa, beleza e esperteza.\nComo a actual da mestura foi aplicada lama do fondo do río Nilo.\nDespois da aplicación para o corpo de masa, a rapaza estaba envolto nun pano e saíu o sol.\nDespois de algún tempo, o tecido con solidificado de lodos foi eliminado, e o último procedemento, a muller volveu para a súa pel tenrura e suavidade. Ao longo do tempo, con todo, sobre este procedemento esqueceu.\nLa variación foi un mostaza wrap, que foi realizada na idade Media para a cura de enfermidades de pel e arrefriados.\nCosméticos finalidade do procedemento é recuperou só a mediados do século xx. Un dos salóns de beleza, que atendían para os Americanos decidiu lembrar as leccións da historia.\nEn primeiro lugar, permitir a si mesmo corpo implica a perda de peso pode só persoas ricas.\nCon todo, o 70-s do século XX, sobre un programa de televisión en directo a retransmisión mostrou como este procedemento é eficaz.\nE despois a muller na TV foi capaz, por 1ª vez reducida por 2,5 cm, wrap película fíxose popular de novo. E, finalmente dispoñible.\nHoxe, este procedemento pode ser feito en calquera salón de beleza ou mercar todos os ingredientes necesarios para facer unha envoltura do corpo na casa.\nCal é wrap\nAntes de acondicionamento procedemento, que non debe só incorporarse unha mestura (os seus ingresos, vai atopar a continuación), pero para determinar os seus puntos de vista.\nModerno cosmetologia ofrece implica quente ou frío.\nSe precisa o medio máis eficaz para a perda de peso, entón ten que prestar atención para o embrulhar quente.\nPero antes de votar, non se esqueza de ler o contra-indicacións a el. Porque este procedemento ten unha forte influencia sobre o corpo, que en presenza de problemas de saúde pode levar a consecuencias desagradables.\nO efecto deste procedemento é a base sobre a súa capacidade para expandir os vasos sanguíneos e mellorar a circulación de sangue. Durante estes envoltórios tecido adiposo comeza a ser dobres para abaixo, e a través dos poros toxinas e toxinas.\nTamén metabolismo. Este procedemento é moitas veces realizado co obxectivo de se librar das estrías, cicatrices e cicatrices. Para facelo debe ser pola mañá ou pola tarde.\nCompresas frías produce un efecto menor, pero é máis seguro. Aquí a reacción ocorre o contrario – os vasos sanguíneos contraen.\nToxinas e residuos de produtos a través da linfa mover o corpo a lugares onde eles están desintoxicación. Esta é a ferramenta máis eficaz para usar, rexuvenecemento da pel.\nAdemais, o procedemento ten un efecto tónico.\nComo realizar o procedemento na casa?\nPara lograr un bo efecto, ten que correctamente preparar e levar a cabo este procedemento cosmético.\nPrimeiro ten que preparar a pel.\nRealizar implicar a perda de peso embigo e os lados, e tamén de outros lugares debe ser só con limpa e seca a pel.\nVostede primeiro debe tomar un baño, como de costume. A zona que se pretende estender a mestura, debe ser tratado con coidado sotobosque.\nA continuación, ten que seque cunha toalla e só despois avanzar para o procedemento. Primeiro prepare unha mestura en proporcións, como descrito nos ingresos.\nAplicala lo sobre zonas do corpo que incomodá-lo, e a tapa superior a cousa toda con film plástico ou bolsas de lixo en rolos.\nRealizar o procedemento na casa, teña coidado de que a mestura foi causado para uniformemente. Involucrar-se con unha película debe ser moi axustado.\nA continuación, ten que estar seguro de vestir en algo quente. Este pode ser un manto, calzóns, pixamas ou outras roupas que usa na casa.\nAgora ten 30-60 minutos para facer con seguridade as tarefas domésticas ou para se deitar e descansar.\nAo final tomar un baño e lavar fóra de todos os residuos da mestura. Despois podes usar unha crema nutritivo.\nMel implicar a perda de peso\nMel e os seus produtos foron usados non só en medicina, pero tamén en cosmetologia.\nEste produto ten un complexo de nutrientes que é beneficioso para o noso corpo.\nPara facer o mel envoltura do corpo de adelgazamento pode e na cabina.\nPero moitas mulleres prefiren non gastar o diñeiro e realizar o procedemento na casa.\nPorque pode facelo con bastante facilidade. Vai ter para 15 culleres de sopa. de produtos frescos, preferentemente home-made mel, polietileno e un cobertor quente (auga quente para a wrap).\nSe vostede decide facer mel implicar a perda de peso, entón é mellor select quente procedemento. Este produto debe ser un pouco morno (25 °C) en un baño de auga.\nDespois de preparar a pel, que debe aplica-lo mel. Facer especial énfase nas áreas de problema.\nDistribuír uniformemente o mel. A continuación, enrole a envoltura do corpo. O primeiro transforma debe caer sobre a cintura, e, a continuación, pasar para as pernas.\nAgora estar baixo o cobre e o resto do tempo previsto. Entón vai ser capaz de tomar un baño e lavar pegajoso produto que vai deixar uns quilos de peso.\nTamén hai receitas onde o mel engadido ao leite, mostaza, pementa, así aumentar a eficiencia.\nMostaza implicar a perda de peso\nManteña a mostaza implicar a perda de peso pode facilmente na casa.\nSe facer o procedemento regularmente, entón ten que ser capaz de ver rapidamente o resultado.\nIso vai ocorrer debido á perda de auga acumulada e acelerar o metabolismo.\nMostaza ten unha marabillosa efecto de quentamento que axuda a ampliar os vasos sanguíneos e acelerar a circulación sanguínea.\nE se engadir o mel e algúns outros ingredientes, ten unha gran mestura para perder peso e traer a súa pel áreas de problema en orde.\nPara o procedemento máis axeitado cociñar na casa de mostaza.\nVai ter de mostaza en po (2 culleres de sopa), un pouco de sal (1/2 colher de chá), o vinagre, o viño ou a sidra de Mazá (1/2 colher de chá) e un par de culleres de sopa de azucre.\nTodo o que precisa para mesturar, diluír con auga morna e poñer nun lugar quente.\nA consistencia de mostaza debe lembrar crema.\nDespois de pel preparación debe ser aplicada sobre el e mostaza na parte superior para cubrir a envoltura do corpo.\nRealizar o procedemento debe ser non máis de 40 minutos, como a substancia pode severamente irritar a pel.\nSe vostede ten unha hipersensibilidade, entón non usar a mostaza por conta propia, e mesturalo con mel e aceite de oliva na proporción de 2:2:1.\nSe pensas que a pel é áspera, para soportar non paga a pena. De feito, neste caso, pode obter queimaduras graves.\nPara facer mostaza implicar a perda de peso mellor na casa, nun día ou dous para dar á pel unha oportunidade para relaxarse.\nVinagre implicar a perda de peso\nOutro popular procedemento que apreciador da beleza e fashionistas – este é un vinagre wrap para perda de peso.\nGrazas a el, vai ser capaz de acelerar o proceso de renovación da pel, para mellorar a nutrición da pel e formación de fibras de coláxeno, reducir a celulite e librar o seu corpo do exceso de fluído.\nRealizar o procedemento na casa só. Debe tomar natural de vinagre de Mazá e diluír con auga en proporción de 1:3.\nO líquido resultante de auga unha ampla franxa de pano ou atado de farmacia.\nEnvolve-los en un corpo. Se é necesario, pode usar o vinagre para manter a envoltura para adelgazamento pernas.\nTecido e ataduras, neste caso, é ferida desde o nocello ata a coxa, de xeito que a pel non mostrar a través. Agarde ata que o pano (ataduras) seco, e só despois de que tomar un baño.\nPara iso o procedemento é moitas veces non se recomenda. O curso consta de 15 sesións, que debe ser realizada a través do día.\nImplica película, especialmente cando se trata de quente procedemento ten unha serie de contra-indicacións. Non quero que se está embarazada ou que teñan dado a luz recentemente.\nAqueles que teñen tumores, varias enfermidades xinecolóxicas, problemas de pel (alerxias, erupcións cutáneas, feridas), hipertensión, é mellor abandonar este procedemento.\nNon debe ser feito durante a menstruación xa que pode afectar a eles e sobre o ciclo en todo.\nSe vostede ten unha temperatura, deterioración da saúde, mareos, a continuación, transferir o acondicionamento película para outro día.\nSe despois de aplicar as receitas, ten unha reacción alérxica, para repetir o procedemento é tamén non se recomenda.


CIG BBVA: Afrontamos recortes perpetuos, dado que non se actualizan as táboas salariais\nAfrontamos recortes perpetuos, dado que non se actualizan as táboas salariais\nA OCDE prevé unha inflación do 8,1 % para este ano e un 4,8 % para 2023 (previsións que poden mudar á alza, xa que o pasado mes de maio pechouse no 8,7 % no Estado e no 9,6 % en Galiza). É urxente unha revisión salarial extraordinaria.\nXa no ano 2021 o IPC foi do 6,7 % a nivel galego (e a suba do 0,25 % nos bancos AEB e do 0,0 % nos de CECA) e sen «guerra».\nOgallá as reunións dos Observatorios Sectoriais servisen para algo, pero moito nos tememos que non será así.\nAs patronais alegan, non sen razón, que os Convenios están asinados. Outra cuestión é que o escenario actual, cunha perda de poder adquisitivo que se agrava mes a mes mentres soben os beneficios e os bonus das altas direccións, xustificaría unha revisión extraordinaria.\nCando é á inversa, os bancos recortan as variables ou incluso modifican as condicións laborais recortando conceptos. A lexislación, as reformas laborais non derrogadas, están feitas á medida das empresas.\nSe os sindicatos que asinaron os convenios do sector financeiro, quixesen pelexar por unha revisión extraordinaria, o normal era buscar a unidade sindical no sector para facer a máxima forza posíbel. Pero exclúen aos que non asinamos e din que negocian en Observatorios que legalmente non teñen competencias para facelo. Pois moi serio non parece!\nA CIG ten convocada unha nova xornada de mobilizacións, que se desenvolverá o 23 de xuño en Lugo. Mantemos a presión e, se as patronais non se moven, os traballadores e traballadoras teremos que valorar dar un paso máis, indo a un outono quente na banca. Os recortes non nos afectan só nestes anos, son perpetuos, xa que ao non actualizar as táboas salariais quedarán consolidados. Non podemos consentilo.\nComunicado 220613 [.pdf • 727 kB]\nEstas a ler... "Afrontamos recortes perpetuos, dado que non se actualizan as táboas salariais".\nEtiquetas: BBVA , Goberno-de-España , inflación , IPC , lei , Lugo , mobilización , perda-poder-adquisitivo , persoal , salarios\nPublicado o 13 de xuño de 2022


Os tapices florais cobren de novo as rúas de Gondomar - ValmiñorTV\nInicioGALEGOOs tapices florais cobren de novo as rúas de Gondomar\nA celebración do Corpus Christi recuperou este ano a tradición que se remonta a 50 anos e que o pasado ano viuse interrompida como consecuencia da pandemia. Dúas agrupacións participaron na confección de tapices florais ante a igrexa de San Bieito e a Praza da Paradela.\nA Asociación de Mulleres Rurais e o Club de Patinaxe Artística traballaron sen apenas descanso durante toda a semana para ter preparado todo o material co que deron forma aos tapices de flores que luciron este domingo en Gondomar, durante a celebración do Corpus Christi. As alfombras tradicionais regresaron así ás rúas tras verse interrompida esta tradición o pasado ano como consecuencia da pandemia.\nOs integrantes de ambas agrupacións traballaron durante parte da noite no deseño e confección destas alfombras tan especiais que foron menos que en anos anteriores “pola situación sanitaria que seguimos vivindo”, decorando a Agrupación de Mulleres Rurais o acceso principal á igrexa de San Bieito.\nA segunda, que se realizou na Praza da Paradela, onde se recibiu a procesión, foi confeccionada polos integrantes do Club de Patinaxe Artística de Gondomar, que reduciron case á metade da extensión habitual.\n“Recuperamos, aínda que sexa de forma reducida e simbólica, unha das nosas tradicións máis queridas”, asegurou o alcalde, Paco Ferreira.\nTamén se celebrou a procesión, que realizou o seu percorrido habitual desde San Bieito pasando por Eduardo Iglesias ata a Praza da Paradela, onde se fixo a ofrenda correspondente, para posteriormente retomar o seu camiño pola rúa Manuel Losada dirección de novo á igrexa, acompañada pola Banda de Música de Vincios.\nCo fin de evitar problemas de seguridade e orde público que afecten á normal convivencia, a Xefatura da Policía Local do Concello de Baiona redactou un informe no que desaconsella a instalación dunha mesa informativa, […]